open-index/open-wikipedia-markdown huggingface dataset:
சோபிதா

**சோபிதா (Shobhita)  (ஆட்சி**  982–986 பொ.ச.) நாதுல்லாவின் சகமனா வம்சத்தைச் சேர்ந்த ஒரு இந்திய மன்னராவார். இவர் நாதுல்லாவை (இன்றைய இராஜஸ்தானில் உள்ள நாதோல்) சுற்றியுள்ள பகுதியை ஆட்சி செய்தார். மேலும் சந்திரவதியின் பரமாரார்களுக்கு எதிராக இராணுவ வெற்றிகளைப் பெற்றார்.

## ஆட்சி
சோபிதா நாதுல்லாவின் ஆட்சியாளர் இலட்சுமணனின் மகனாவார்.  இவர் சோகிதா அல்லது சோகியா என்றும் அழைக்கப்படுகிறார். 

சுந்தா மலைக் கல்வெட்டின் படி, சோபிதா அர்புடாவை ( அபு மலையை ) ஆண்ட மன்னனின் மகிமையை "அகற்றினார்" அன அறியப்படுகிறது. வரலாற்றாசிரியர் ஆர்.பி. சிங், இந்த அர்புடா ஆட்சியாளர் அநேகமாக அபுவின் பரமாரா கிளையின் ஆட்சியாளரான ஆரண்யராஜாவாக இருக்கலாம் என்று கருதுகிறார்.  சோலாங்கிய மன்னன் மூலராஜாவால் தாக்கப்பட்டு தோற்கடிக்கப்பட்ட தரணிவராகன் என்ற மற்றொரு பரமார ஆட்சியாளருடன்வரலாற்றாசிரியர் தசரத சர்மா இவரை அடையாளம் காட்டுகிறார். சோபிதா இந்த மோதலில் மூலராஜாவின் பக்கம் நின்றதாக சர்மா கருதுகிறார். 

சோபிதாவின் வழித்தோன்றலான ரத்னபாலனின் சேவாரி கல்வெட்டில் தார் நகரின் ஆட்சியாளர் என்று விவரிக்கப்படுகிறார். மால்வாவின் ஏகாதிபத்திய பரமார வம்சத்தின் தலைநகராக தார் இருந்தது.  வரலாற்றாசிரியர் டி.சி. கங்குலி, "தாரா" என்பது 12 ஆம் நூற்றாண்டின் மேவார் பகுதியில் உள்ள ஒரு நகரமாக இருந்த "தாரா" என்பதற்கான தவறு என்று ஊகித்தார்.  இருப்பினும், தசரத சர்மாவின் கூற்றுப்படி, சோபிதா மால்வாவின் பரமாரர்களை எதிர்த்துப் போரிட்டு, அவர்களின் தலைநகரான தாராவை ஆக்கிரமித்தார்.  சோபிதாவின் வாரிசான பாலிராஜா, பரமாரா மன்னன் முன்ஜாவின் படையைத் தோற்கடித்ததாகக் கூறப்படுவதை ஆர். பி. சிங் குறிப்பிடுகிறார். சோபிதா சிறிது காலத்திற்கு தார் நகரைக் கைப்பற்றியிருக்கலாம் என்று சிங் கருதுகிறார். அதே சமயம் மேலைச் சாளுக்கியர்களுக்கு எதிரான தெற்குப் போர்களில் முஞ்சா மும்முரமாக இருந்தார். 

சோபிதாவுக்குப் பிறகு இவரின் மகன் பாலிராஜா பதவியேற்றார். அபு மலையின் கல்வெட்டு பலிராஜாவை சோபிதாவின் முன்னோடி என்று தவறாகக் குறிப்பிடுகிறது: இது குடும்பத்தின் மற்ற கல்வெட்டுகளால் நேரடியாக முரண்படுகிறது. 

## சான்றுகள்

### உசாத்துணை
* 
* 

பகுப்பு:இராஜஸ்தான் வரலாறு
பகுப்பு:இந்திய அரசர்கள்
பகுப்பு:இந்திய வரலாறு
பாலிராஜா

**பாலி-ராஜா** (*Baliraja*) (ஆட்சி சுமார் 986-990 பொ.ச.) நாதுல்லாவின் சகமனா வம்சத்தைச் சேர்ந்த ஒரு இந்திய மன்னராவார். இவர் நாதுல்லாவை (இன்றைய இராஜஸ்தானில் உள்ள நாதோல்) சுற்றியுள்ள பகுதியை ஆட்சி செய்தார். இவர் பரமார மன்னன் முன்ஜாவுடன் மோதலில் ஈடுபட்டார். இரு தரப்பினரும் வெற்றி பெற்றனர்.

## ஆட்சி
பாலிராஜா அவரது முன்னோடி சோபிதாவின் மகனாவார்.

தந்தையின் ஆட்சிக் காலத்தில் தொடங்கிய சகமான- பரமாரர் மோதல் இவரது ஆட்சியிலும் தொடர்ந்தது.  இவரது வழித்தோன்றலின் சுந்தா மலைக் கல்வெட்டின் படி, இவர் பரமார மன்னன் முன்ஜாவை தோற்கடித்தார். மறுபுறம், பரமார அரசவைக் கவிஞர் பரிமளா இந்தப் போரில் முஞ்சா வெற்றி பெற்றதாகக் கூறுகிறார். பரிமளாவின் கூற்றுப்படி, முஞ்சா கூர்ஜர ஆட்சியாளரையும் தோற்கடித்தார். அவர் மாருவின் ஆட்சியாளரிடம் தஞ்சம் அடைய வேண்டியிருந்தது. இங்கே, கூர்ஜர ஆட்சியாளர் சோலாங்கிய மன்னன் மூலராஜாவுடன் அடையாளம் காணலாம். மாருவின் ( மார்வார் பிரதேசம் ) ஆட்சியாளரின் அடையாளம் உறுதியாகத் தெரியவில்லை. ஆனால் அவர் அநேகமாக பாலிராஜாவாக இருக்கலாம். 

பாலிராஜா வாரிசு இல்லாமல் இறந்துவிட்டதாகத் தெரிகிறது. இவருக்குப் பிறகு இவரின் தந்தைவழி மாமா விக்ரகபாலன் ஆட்சிக்கு வந்தார். 

## சான்றுகள்

### உசாத்துணை
* 
* 

பகுப்பு:இந்திய வரலாறு
பகுப்பு:இராஜஸ்தான் வரலாறு
பகுப்பு:இந்திய அரசர்கள்
விக்ரகபாலன் (சகமான வம்சம்)

**விக்ரக-பாலன்** ( *Vigrahapala* ) (ஆட்சி சுமார் 990-994 பொ.ச.) நாதுல்லாவின் சகமனா வம்சத்தைச் சேர்ந்த ஒரு இந்திய மன்னராவார். இவர் நாதுல்லாவை (இன்றைய இராஜஸ்தானில் உள்ள நாதோல்) சுற்றியுள்ள பகுதியை ஆட்சி செய்தார்.

## ஆட்சி
விக்ரகபாலன் சகமான மன்னன் இலட்சுமணனின் மகனாவார். இவரது சகோதரர் சோபிதாவும் அவரது மருமகன் பாலிராஜா ஆகியோர் இலட்சுமணனுக்குப் பிறகு பதவியேற்றனர். பாலிராஜா வாரிசு இல்லாமல் இறந்திருக்கலாம். இதன் காரணமாக விக்ரகபாலன் புதிய மன்னரானார். 

விக்ரகபாலனின் குறுகிய ஆட்சிக்காலம் குறிப்பிடத்தக்க நிகழ்வுகள் எதுவுமின்றி கடந்துவிட்டது.  சுந்தா மலைக் கல்வெட்டு சகமான அரசர்களின் பட்டியலில் இவரது பெயரைத் தவிர்க்கிறது. இருப்பினும், சகஜபாலனின் மண்டோர் கல்வெட்டு, கீர்த்திபாலனின் நாதோல் கல்வெட்டு மற்றும் அல்கனதேவனின் நாதோல் கல்வெட்டு உள்ளிட்ட பிற கல்வெட்டுகளால் இவர் ஆட்சியாளராக சான்றளிக்கப்பட்டார். 

இவருக்குப் பின் இவரின் மகன் மகிந்து ஆட்சிக்கு வந்தார் . 

## குறிப்புகள்

### உசாத்துணை
* 
* 

பகுப்பு:இந்திய வரலாறு
பகுப்பு:இராஜஸ்தான் வரலாறு
பகுப்பு:இந்திய அரசர்கள்
லொள்ளு சபா மாறன்

**லொள்ளு சபா மாறன்** (Lollu Sabha Maaran) சனவரி 3 1978 என்ற மேடைப் பெயரால் அறியப்படும் **இளஞ்சேரன்** இந்திய திரைப்பட நடிகரும் பாடலாசிரியரும் ஆவார். ஜெயா தொலைக்காட்சியில் ஒளிபரப்பான காமெடி பஜார் என்ற நிகழ்ச்சியில் நடிக்கத் தொடங்கியபோது பிரபலமானவர் என்பதால் **காமெடி பஜார் மாறன்** என்றும் அழைக்கப்படுவார்.

## தொழில்
முன்னதாக தொலைக்காட்சி நிகழ்ச்சிகளுக்கான கலை இயக்குநராக தனது வாழ்க்கையைத் தொடங்கினார். அதன் பிறகு, காமெடி பஜார் மற்றும் லொள்ளு சபா ஆகிய தொலைக்காட்சி நிகழ்ச்சிகளில் பணியாற்றும் வாய்ப்பும், ஸ்டுடென்ட் நம்பர் 1 திரைப்படத்தில் துணை வேடத்தில் நடிக்கும் வாய்ப்பும் கிடைத்தது.

## சர்ச்சை
மே 2021 இல், நடிகர் மணிமாறன் கொரோனா வைரசு தொற்று காரணமாக இறந்ததாக சில அச்சு மற்றும் ஊடகங்கள் இவரின் புகைப்படத்தை வெளியிட்டு செய்தி வெளியிட்டன. அப்போது மாறன், தான் நலமாக இருப்பதாகவும், கொரோனா வைரசு குறித்து அனைவரும் விழிப்புடன் இருக்க வேண்டும் என்றும் காணொளி மூலம் விளக்கினார்.

## திரைப்படவியல்
### நடிகராக
#### திரைப்படங்கள்

#### தொலைக்காட்சி நிகழ்ச்சிகள்

### பாடலாசிரியராக

## மேற்கோள்கள்

## வெளி இணைப்புகள்
* ஐ.எம்.டி.பி இணையத்தளத்தில் 
* கைனோரியம் இணையத்தளத்தில் லொள்ளு சபா மாறன்

பகுப்பு:வாழும் மக்கள்
பகுப்பு:சென்னை நடிகர்கள்
பகுப்பு:தமிழ்த் திரைப்பட நகைச்சுவை நடிகர்கள்
ராசா

**ராசா** (ஆங்கிலம்: *Rasah*; மலாய் மொழி: *Rasah*) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 3 கி.மீ. தொலைவில் அமைந்துள்ளது.

கோலாலம்பூர் பெருநகரில் இருந்து தெற்கே 54 கி.மீ. தொலைவிலும்; மலாக்கா நகரில் இருந்து 86 கி.மீ. தொலைவிலும்; ஜொகூர் பாரு நகரில் இருந்து 270 கி.மீ. தொலைவிலும் உள்ளது.

### சிரம்பான் மாவட்டத்தில் உள்ள முக்கிம்கள்
சிரம்பான் மாவட்டத்தில் மாவட்டத்தில் 8 முக்கிம்கள் உள்ளன. அவற்றுள் ராசாவும் ஒரு முக்கிம் ஆகும்.

# அம்பாங்கான் *(Ampangan)*
# லாபு *(Labu)*
# லெங்கெங் *(Lenggeng)*
# பந்தாய் *(Pantai)*
# ராசா *(Rasah)*
# ரந்தாவ் *(Rantau)*
# சிரம்பான் நகரம் *(Seremban City)*
# செத்துல் *(Setul)*

## பொது

18-ஆம் நூற்றாண்டில் ராசா கிராமப்புறப் பகுதி, ஈயச் சுரங்கங்கள் நிறைந்த பகுதியாக இருந்தது. அதற்கு முன்னர், ஒரு பாரம்பரியக் கிராமமாகவும் இருந்தது. முன்பு காலத்தில் அங்கு ஒரு வர்த்தகப் பயணிகள் பாதையும் இருந்தது.

லிங்கி ஆறு வழியாக சுங்கை ஊஜோங் முக்கிம் பகுதியைக் கோலா லிங்கியுடன் இணைத்த அந்த ஈய வர்த்தகப் பாதைக்கு ராசா முக்கிம் ஒரு முக்கியமான நிறுத்தமாகவும் இருந்தது.

## மக்கள் தொகை
ராசாவில் 44.5% சீனர்கள்; 29.4% மலாய்க்காரர்கள்; 21.4% இந்தியர்கள்; 0.4% மற்றவர்கள் உள்ளனர்.

## மேற்கோள்

பகுப்பு:மலேசிய நகரங்கள்
பகுப்பு:நெகிரி செம்பிலான் நகரங்கள்
லிங்கி ஆறு

**லிங்கி ஆறு**; (மலாய்: *Sungai Linggi*; ஆங்கிலம்: *Linggi River*) என்பது மலேசியாவின் தித்திவாங்சா மலைத்தொடரில் *(Titiwangsa Range)* உற்பத்தியாகி நெகிரி செம்பிலான் மாநிலத்தின் வழியாகப் பாய்ந்து மலாக்கா நீரிணையில் கலக்கும் ஆறு ஆகும். 

83 கி. மீ. நீளமுடைய இந்த ஆறு, நெகிரி செம்பிலான்; மலாக்கா மாநிலங்களில் உள்ள ஆறுகளில் மிக முக்கியமான ஆறாகக் கருதப் படுகிறது. நெகிரி செம்பிலான்; மலாக்கா மாநிலங்களுக்கு எல்லையாகவும் அமைகிறது.

## பொது

இந்த ஆறு தித்திவாங்சா மலைத்தொடரின் அடிவாரத்தில் உள்ள கம்போங் ஜெர்லாங் *(Kampung Jerlang),* பந்தாய் *(Pantai)* எனும் இடத்தில் உருவாகிறது. அங்கு இருந்து சிரம்பான் மாவட்டத்தில் சுற்றியுள்ள ஆற்றுப் படுகைப் பகுதிகளில் முதலில் பாய்கிறது.

பின்னர் அதே சிரம்பான் மாவட்டத்தில் உள்ள அம்பாங்கான் *(Ampangan),* சிரம்பான், ராசா *(Rasah),* மம்பாவ் *(Mambau),* ரந்தாவ் ஆகிய நகரங்கள் வழியாகவும்; போர்ட்டிக்சன் மாவட்டத்தில் உள்ள லிங்கி நகரம் வழியாகவும் பாய்ந்து; மலாக்கா மாநிலத்தின் அலோர் காஜா மாவட்டத்தில் உள்ள கோலா லிங்கி துறைமுகத்தில் முடிவடைகிறது.

## வரலாறு

16-ஆம் நூற்றாண்டின் தொடக்கக் காலத்தில், இந்த லிங்கி ஆறு, மலாக்கா மற்றும் சுங்கை ஊஜோங் ஆட்சிப் பகுதிகளின் முக்கிய வணிகப் பாதையாக இருந்துள்ளது. 18-ஆம் நூற்றாண்டில், ஈய வர்த்தகம், இந்த ஆற்றின் வழியாகத்தான் நடைபெற்று உள்ளது.

சுங்கை ஊஜோங் என்பது நெகிரி செம்பிலான் மாநிலத்தில் நீண்ட வரலாற்றைக் கொண்டது. நெடும் காலமாக, சுங்கை ஊஜோங், நெகிரி செம்பிலான் மாநிலத்தில், ஒரு மாநிலமாகவே கருதப்பட்டு வந்தது.

முன்னூறு ஆண்டுகளுக்கு முன்னால், அது ஒரு தனி அரசாங்கமாகவும் இயங்கி வந்தது. சுங்கை ஊஜோங் மிகப் பழமையான வரலாற்றுப் பின்னணியைக் கொண்டது.

## மேற்கோள்கள்

## மேலும் காண்க
* மலேசிய ஆறுகளின் பட்டியல்
* தித்திவாங்சா மலைத்தொடர்

பகுப்பு:மலேசிய ஆறுகள்
பெலாங் விசிறிவால்

**பெலாங் விசிறிவால்** (*Peleng fantail*)(*ரைபிதுரா கெபிபையே*) என்பது இந்தோனேசியாவில் உள்ள பெலாங் தீவின் மலைப் பகுதிகளில் காணப்படும் விசிறிவால் பறவை சிற்றினம் ஆகும். இது இப்பகுதியில் காணப்படும் அகணிய உயிரி. இதன் கருமார்பகப் பகுதிக்குக் கீழே உள்ள கறுப்பு கோடுகள், பிரகாசமான வெண்தொண்டை மற்றும் தனித்துவமான கலவி ஒலி, இவற்றை மற்ற வகை விசிறிவால்களிலிருந்து வேறுபடுத்தி அறிய உதவுகிறது. இது 2020-ல் 9 புதிய சிற்றினங்கள் மற்றும் வாலேசியாவில் உள்ள தீவுகளில் காணப்படும் பறவைகளின் துணையினங்களுடன் விவரிக்கப்பட்டது. இவை அனைத்தும் 2009 மற்றும் 2013ஆம் ஆண்டுகளில் ஆய்வுகளில் கண்டுபிடிக்கப்பட்டன. காடழிப்பு மற்றும் காலநிலை மாற்றத்தால் தூண்டப்படும் காட்டுத்தீ ஆகியவற்றால் இதன் வாழ்வு அச்சுறுத்தப்படுகிறது.

## மேற்கோள்கள்

பகுப்பு:இந்தோனேசியப் பறவைகள்
பகுப்பு:விசிறிவால்
மாமன்னன்

**மாமன்னன்** (*Maamannan*) என்பது மாரி செல்வராசின் எழுத்து, இயக்கத்தில், உதயநிதி ஸ்டாலின் தயாரிப்பில் வெளிவந்த இந்தியத் தமிழ் அரசியல் பரபரப்பூட்டும் திரைப்படம் ஆகும். இப்படத்தில் வடிவேலு, உதயநிதி ஸ்டாலின், பகத் பாசில் மற்றும் கீர்த்தி சுரேஷ் ஆகியோர் நடித்திருந்தனர். முதன்மை படப்பிடிப்பு 2022 மார்ச்சில் தொடங்கியது.

## நடிகர்கள்
* வடிவேலு
* உதயநிதி ஸ்டாலின்
* பகத் பாசில்
* கீர்த்தி சுரேஷ்

## இசை
ஏ. ஆர். ரகுமான் முதன்முதலில் மாரி செல்வராஜ் இயக்கும் இப்படத்துக்கு இசையமைத்துள்ளார்.

## மேற்கோள்கள்

பகுப்பு:2023 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:ஏ. ஆர். ரகுமான் இசையமைத்த திரைப்படங்கள்
பகுப்பு:வடிவேலு நடித்த திரைப்படங்கள்
பகுப்பு:கீர்த்தி சுரேஷ் நடித்த திரைப்படங்கள்
பகுப்பு:மாரி செல்வராஜ் இயக்கிய திரைப்படங்கள்
குன்னத்தூர் சட்டமன்றத் தொகுதி (தமிழ்நாடு)

**குன்னத்தூர் சட்டமன்றத் தொகுதி** (*Kunnathur, Tamil Nadu Assembly constituency*) என்பது, இந்தியா, தமிழ்நாடு, காஞ்சிபுரம் மாவட்டத்தில் செயல்பாட்டிலிருந்து நீக்கப்பட்ட சட்டமன்றத் தொகுதி ஆகும். இது 1962 முதல் 1971 வரை செயல்பாட்டிலிருந்தது.

## சட்டமன்ற உறுப்பினர்கள்

## தேர்தல் முடிவுகள்

## 1962

## 1967

## 1971

## மேற்கோள்கள்

பகுப்பு:காஞ்சிபுரம் மாவட்டத்தின் நீக்கப்பட்ட சட்டமன்றத் தொகுதிகள்
ஜே பேபி

***ஜே பேபி*** (*J Baby* ) என்பது சுரேஷ் மாரி இயக்கத்தில் 2024 இல் தமிழில் வெளிவந்த திரைப்படமாகும். இப்படத்தில் ஊர்வசி, அட்டகத்தி தினேஷ், லொள்ளு சபா மாறன் ஆகியோர் நடித்திருந்தனர்.

## நடிகர்கள்
* ஊர்வசி - ஜே பேபி
* அட்டகத்தி தினேஷ்
* லொள்ளு சபா மாறன்
* கவிதா பாரதி
* ஏழுமலை
* ஜெய மூர்த்தி
* சேகர் நாராயணன்
* இஸ்மத் பானு
* சபிதா ராய்
* மாயாஸ்ரி அருண்
* தக்சா

## இசை
படத்திற்கு டோனி பிரிட்டோ இசையமைத்துள்ளார். 

## வரவேற்பு
தி டைம்ஸ் ஆஃப் இந்தியா மிகவும் கலவையான விமர்சனங்களை அளித்து படத்திற்கு ஐந்து நட்சத்திரங்களில் இரண்டை வழங்கியது. *சினிமா எக்ஸ்பிரஸின்* மதிப்பீடு சற்று நேர்மறையாக இருந்தது. குறிப்பாக ஊர்வசியின் நடிப்பைப் பாராட்டின.  ஊர்வசி தாயாக நடித்திருந்த பிரியதர்ஷனின் 2023 ஆம் ஆண்டு வெளியான *அப்பத்தா* படத்துடன் ஒப்பிடுகையில் இந்த படம் தனித்து நிற்கிறது என்று *ஓன்மனோரமா*எழுதியது.

## மேற்கோள்கள்

## வெளி இணைப்புகள்
*

பகுப்பு:2024 தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
இரக்ததந்திகா

ரக்ததந்திகா என்பவர் துர்கா தேவியின் உக்கிரமான வடிவம் ஆவார். ரக்த-தந்திகா என்பதற்கு சிவப்பு பற்களை கொண்டவள் என்று பொருள்; வைப்ரச்சித்தன் என்ற அசுரனை அழிக்கவே இவள் அவதாரம் எடுத்தாள். தேவி மஹாத்மியத்தின் படி, தேவி ரக்ததந்திகாவும் நந்தாதேவி, ஷாகாம்பரி, பிரமாரி மற்றும் பீமாதேவியும் துர்கா தேவியின் அவதாரம் ஆவர்.

## கதை

முன்னொரு காலத்தில் வைபிரச்சித்தர்கள் என்ற அசுரர்கள் இருந்தனர். அவர்கள் வலிமைமிக்கவர்களாக இருந்ததோடு, மூவுலகத்தையும் ஆண்டனர்; பல கொடுமைகளை புரிந்தனர். இதனால் தேவர்கள் துர்கா தேவியிடம் சென்று அவரிடம் முறையிட, அவள் ரக்ததந்திகாவாக அவதாரம் செய்து அவர்களைக் கொன்றாள்.

## மேற்கோள்கள்

பகுப்பு:இந்து பெண் தெய்வங்கள்
வேலு கிருசாந்தினி

**வேலு கிருசாந்தினி** ஆங்கிலம்: *Velu Kirushanthiny*) இலங்கையை சேர்ந்த நெடுந்தூர ஓட்டப் பந்தய வீராங்கனை ஆவார். மலையக தமிழரான இவர் இலங்கை சர்வதேச போட்டிகளில் பிரதிநிதித்துவப்படுத்தி வருகின்றார்.

2021 ஆம் ஆண்டு நடைபெற்ற இலங்கை தேசிய விளையாட்டு விழாவில் மாரத்தான் ஓட்டப்பந்தயத்தில் பங்குபற்றி முதலிடத்தை பெற்றார். 2017 ஆம் ஆண்டு சீனாவில் நடைபெற்ற மாரத்தான் ஓட்டப்பந்தயத்திலும், 2022 ஆம் ஆண்டு பங்களாதேசில் நடைபெற்ற மாரத்தான் ஓட்டப்பந்தயத்திலும் இலங்கையை பிரதிநிதித்துவப்படுத்தி பங்கு பற்றியிருந்தார்.

## மேற்கோள்கள்

பகுப்பு:வாழும் மக்கள்
பகுப்பு:இலங்கை விளையாட்டு வீரர்கள்
புபுல்கசு

***புபுல்கசு*** (*Bubulcus*) என்பது ஹெரான் குடும்பத்தில் உள்ள பறவை பேரினமாகும். பெரும்பாலான வகைப்பாட்டியலாளர் பின்வரும் இரண்டையும் ஒன்றாக இணைத்து, இவற்றை **[[உண்ணிக்கொக்கு]]** என்று அழைக்கின்றனர். மேலும் இப் பேரினத்தை ஒற்றைச் சிற்றினப் பேரினமாக மாற்றுகிறார்கள். இது பின்வரும் சிற்றினங்களைக் கொண்டுள்ளது:

## மேற்கோள்கள்

## வெளி இணைப்புகள்

* 
* 

பகுப்பு:பறவைப் பேரினங்கள்
லெங்கெங்

**லெங்கெங்** (ஆங்கிலம்: *Lenggeng*; மலாய் மொழி: *Lenggeng*) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 3 கி.மீ. தொலைவில் அமைந்துள்ளது.

கோலாலம்பூர் பெருநகரில் இருந்து தெற்கே 67 கி.மீ. தொலைவிலும்; மலாக்கா நகரில் இருந்து 27 கி.மீ. தொலைவிலும்; ஜொகூர் பாரு நகரில் இருந்து 287 கி.மீ. தொலைவிலும் உள்ளது.

### சிரம்பான் மாவட்டத்தில் உள்ள முக்கிம்கள்

சிரம்பான் மாவட்டத்தில் மாவட்டத்தில் 8 முக்கிம்கள் உள்ளன. அவற்றுள் ராசாவும் ஒரு முக்கிம் ஆகும்.

# அம்பாங்கான் *(Ampangan)*
# லாபு *(Labu)*
# லெங்கெங் *(Lenggeng)*
# பந்தாய் *(Pantai)*
# ராசா *(Rasah)*
# ரந்தாவ் *(Rantau)*
# சிரம்பான் நகரம் *(Seremban City)*
# செத்துல் *(Setul)*

## மேற்கோள்கள்

பகுப்பு:மலேசிய நகரங்கள்
பகுப்பு:நெகிரி செம்பிலான் நகரங்கள்
கந்தகாக்சிசனேற்றம்

**கந்தகாக்சிசனேற்றம்** (Sulfoxidation) என்பது வேதியலில் இரண்டு வெவ்வேறு வினைகளைக் குறிக்கிறது. சல்பாக்சிசனேற்றம் என்ற பெயராலும் இவ்வினையை அழைக்கலாம்.
 
கந்தக டை ஆக்சைடும் ஆக்சிசனும் சேர்ந்த கலவையுடன் ஆல்க்கேன்கள் ஈடுபடும் வினையைக் குறிப்பது முதல் வகை வினையாகும். பரப்பியங்கிகள் எனப்படும் சர்பாக்டண்டுகளை தயாரிக்கப் பயன்படும் ஆல்க்கைல் சல்போனிக் அமிலங்களை உற்பத்தி செய்ய தொழில்துறையில் கந்தகாக்சிசனேற்ற வினை பயன்படுத்தப்படுகிறது. இவ்வினை நிகழ புற ஊதா கதிர்வீச்சு தேவைப்படுகிறது.
:
வினை அதன் இயங்குருபு பொறிமுறைக்கு இணங்க இரண்டாம் நிலைகளையே ஆதரிக்கிறது. பொதுவாக இவ்வினையில் கலவைகள் தயாரிக்கப்படுகின்றன. சில குறைக்கடத்தி-உணர்திறன் விளைபொருள்களும் பதிவாகியுள்ளன.

தயோ ஈதரை சல்பாக்சைடாக மாற்றும் ஆக்சிசனேற்ற வினை மற்றொரு வகை கந்தகாக்சிசனேற்ற வினையாகும்.

:

இவ்வினையில் குறிப்பாக ஐதரசன் பெராக்சைடு ஆக்சிசனுக்கான மூலமாகச் செயல்படுகிறது.  
.

## மேற்கோள்கள்


பகுப்பு:சல்பாக்சைடுகள்
பகுப்பு:சல்போனிக் அமிலங்கள்
பகுப்பு:ஒளி வேதியியல்
வாழப்பாடி சட்டமன்றத் தொகுதி

**வாழப்பாடி சட்டமன்றத் தொகுதி** (*Vazhapadi Assembly constituency*) என்பது இந்தியாவின் தமிழ்நாடு மாநிலத்தில் உள்ள சேலம் மாவட்டத்தில் முன்னர் செயல்பாட்டிலிருந்த சட்டமன்றத் தொகுதியாகும். இத்தொகுதி 1952 முதல் 1962 வரை செயல்பாட்டிலிருந்தது.

## வெற்றி பெற்றவர்கள்

## தேர்தல் முடிவுகள்

## 1962

## மேற்கோள்கள்

பகுப்பு:சேலம் மாவட்டத்தின் நீக்கப்பட்ட சட்டமன்றத் தொகுதிகள்
சகிர்மவுத் போர்

**சகிர்மவுத் போர்** (*Battle of Chakirmaut*) அல்லது **பதின்மூன்று பக்கங்களின் போர்** (*Battle of the Thirteen Sides*) என்பது மங்கோலியக் கூட்டமைப்புகளை ஒன்றிணக்கச் செங்கிஸ் கான் நடத்திய கடைசிப் போர் ஆகும். தயங் கான் மற்றும் அவரது மகன் குச்லுக் தலைமையிலான நைமர்கள், மற்றும் கான் பட்டத்திற்கு உரிமை கோரிய சமுக்கா ஆகியோரால் தலைமை தாங்கப்பட்ட பழங்குடியினங்களின் கூட்டணியின் ஒன்றுபட்ட படைகளைத் தெமுஜின் போரிட்டுத் தோற்கடித்தார். இப்போரில் தயங் கான் இறந்தார். குச்லுக் சிறு படையுடன் தப்பித்து ஓடினார். சமுக்கா பின்வாங்கினார். ஆனால் பிறகு பிடிக்கப்பட்டு கொல்லப்பட்டார்.

## மேற்கோள்கள்

## வெளி இணைப்புகள்
* Battle of Chakirmaut 1204
* The Battle of Chakirmaut: Genghis Khan Conquers Mongolia
 

பகுப்பு:மங்கோலியப் பேரரசு ஈடுபட்ட போர்கள்
பகுப்பு:செங்கிஸ் கான்
பகுப்பு:1204
புத்தர் கோயில், பெருஞ்சேரி

**புத்தர் கோயில்** தமிழ்நாட்டில் மயிலாடுதுறை மாவட்டம், பெருஞ்சேரி என்னும் ஊரில் உள்ளது. தமிழ்நாட்டில் உள்ள புத்தர் கோயில்களில் இதுவும் ஒன்றாகும்.

## அமைவிடம்
இக்கோயில் மயிலாடுதுறை-திருவாரூர் சாலையில் சுந்தரப்பன்சாவடியில் இருந்து கிளியனூர் செல்லும் சாலையில் 0.5 கி.மீ. தொலைவில் உள்ள பெருஞ்சேரியில் உள்ளது. 

## அமர்ந்த நிலை
இங்கு 5 அடி 3 அங்குலம் உயரமுள்ள அமர்ந்த நிலையிலுள்ள புத்தர் சிலை ஒன்று உள்ளது. இதன் பீடத்தில் தமிழ் எழுத்துக் கல்வெட்டு அழிந்த நிலையில் காணப்படுகிறது. இப்போது இது இருக்கும் இடத்திலிருந்து ஒரு பர்லாங்கு தூரத்தில் உள்ள ஒரு தோப்பில் இச்சிலை முன்பு இருந்தது. வழக்கமான சுருள்முடி, தலைக்கு மேல் தீச்சுடர், நீண்ட காதுகள், மார்பின் குறுக்கில் ஆடை போன்றவை இதன் சிறப்பு அம்சங்களாகும்.

## ரிஷிக்கோயில்
இக்கோயில் ரிஷிக்கோயில் என்றழைக்கப்படுகிறது.

## வழிபாடு
இக்கோயிலில் அவ்வப்போது வழிபாடு நடத்தப்படுகிறது. உள்ளூர் மக்கள் அவ்வப்போது விளக்கு ஏற்றி வழிபடுகின்றனர்.

## மேற்கோள்கள்

பகுப்பு:தமிழ்நாட்டு புத்தர் கோயில்கள்
பகுப்பு:புத்தர் சிலைகள்
பகுப்பு:மயிலாடுதுறை மாவட்டத்திலுள்ள கோயில்கள்
வெள்ளை வயிற்று வால் காகம்

**வெள்ளை வயிற்று வால்காகம்** (*White-bellied treepie*)(*டென்ட்ரோசிட்டா லுகோகாசுட்ரா*) என்பது தென்னிந்தியாவின் காடுகளில் காணப்படும் காகக் குடும்பத்தைச் சேர்ந்த ஒரு பறவையாகும். இவை சில பகுதிகளில் வால் காக்கையுடன் ஒன்றாகக் காணப்படும். ஆனால் இவற்றின் தோற்றம் மற்றும் ஒலி இரண்டிலிருந்தும் வேறுபடுத்துவது எளிது.

## விளக்கம்
தலை மற்றும் உடலின் வெண்மை நிறமானது இக்காக்கையினை வால் காக்கையிலிருந்து வேறுபடுத்துவதை எளிதாக்குகிறது. இது அதிக அடர்ந்த காடுகளில் காணப்படுகிறது. ஆனால் வால் காக்கையினை ஒப்பீடும் போது மனித வசிப்பிடத்துடன் குறைவாகவே தொடர்பிலுள்ளது. இதனுடைய நீளம் சுமார் 48 செ. மீ. வரையுள்ளது. கழுத்தின் பின்புறம் வெண்மையாகவும், தொண்டை மற்றும் மார்பகம் கருப்பு நிறமாகவும் காணப்படும். தொடைகள் கறுப்பாகவும், வால் மறைப்புகள் கஷ்கொட்டையாகவும் இருக்கும். மீதமுள்ள அடிப்பகுதி வெண்மையானது. பின்புறம் கஷ்கொட்டை-பழுப்பு நிறத்திலானது. இறக்கை கருப்பு நிறத்துடன் வெள்ளை திட்டுகளுடன் உள்ளது. இரண்டு மைய வால் இறகுகளில் மூன்றில் இரண்டு பங்கு வெள்ளி-சாம்பல் நிறத்திலும், மூன்றாவது முனை கருப்பு நிறத்திலும் இருக்கும். மற்ற வால் இறகுகள் கருப்பு. அலகு கருப்பு நிறத்திலும் கால்கள் சாம்பல்-கருப்பு நிறத்திலும் காணப்படும்.

## பரவல்
இது முக்கியமாகக் கோவாவின் தெற்கே மேற்குத் தொடர்ச்சி மலையின் காடுகளில் காணப்படுகிறது. தர்மபுரிக்கு அருகிலுள்ள எரிமலை பகுதியில் இது காணப்பட்டதாகப் பதிவு உள்ளது. சூரத் தாங்சு மற்றும் ஆந்திரப் பிரதேசத்தின் தென் கிழக்கு தொடர்ச்சி மலைகளிலும் இது காணப்படுகிறது. மத்திய இந்தியாவில் சிகல்டா, கவில்கர் காணப்படுவது கேள்விக்குள்ளாக்கப்பட்டது.

## நடத்தை மற்றும் சூழலியல்
வெள்ளை-வயிற்று வால் காக்கை பழங்கள், விதைகள், தேன், முதுகெலும்பில்லாத விலங்குகள், ஊர்வன, கொறித்துண்ணிகள், கூடு குஞ்சுகள் மற்றும் முட்டைகளை உண்ணும். ஓசை எழுப்பும்போது, பறவை குனிந்து இறக்கைகளைத் தாழ்த்திக் கொள்கிறது. பல பறவைகள் ஒரு மரத்திற்கு வந்து, பருவமழைக்கு முந்தைய இனப்பெருக்க காலத்தில் (முக்கியமாக ஏப்ரல்-மே ஆனால் பிப்ரவரியில் சில கூடுகளில்) மீண்டும் மீண்டும் அழைக்கலாம். கூடு என்பது நடுத்தர அளவிலான மரத்தின் கிளைகளாகும். மூன்று முட்டைகள் வரை இவை இடுகின்றன. முட்டைகள் சாம்பல் நிறத்தில் பச்சை மற்றும் சாம்பல் புள்ளிகளுடன் காணப்படும்.

இது பிற பறவை இனங்கள் உணவு தேடும். பெரும்பாலும் துடுப்பு வால் கரிச்சான்களுடன்காணப்படுகிறது.
இடது|thumb| படம், ஜான் கோல்டு 1835

படிமம்:White-bellied Treepie-Dendrocitta leucogastra.jpg|மனோம்போலி, இந்திரா காந்தி வனவிலங்கு உய்வகம் மற்றும் தேசியப்பூங்கா, ஆனைமலை, வால்பாறை தமிழ்நாடு
படிமம்:White-bellied Treepie-Dendrocitta leucogastra-2.jpg|மனோம்போலி, இந்திரா காந்தி வனவிலங்கு உய்வகம் மற்றும் தேசியப்பூங்கா, ஆனைமலை, வால்பாறை தமிழ்நாடு
படிமம்:White bellied treepie Thattekad.jpg


## மேற்கோள்கள்

பகுப்பு:காக்கைகள்
பகுப்பு:தென்னிந்தியப் பறவைகள்
அந்தமான் வால் காகம்

**அந்தமான் வால் காகம்** (*Andaman treepie*)(*டென்டிரோசைட்டா பேலேயீ*) என்பது *கோர்விடே* குடும்பத்தில் உள்ள ஒரு வகை பறவையாகும் . இதனை 1863ஆம் ஆண்டில் இராபர்ட் கிறிசுடோபர் டைட்லர் முதன்முதலில் விவரித்தார். இது இந்தியாவின் அந்தமான் தீவுகளில் மட்டுமே காணப்படும் அகணிய உயிரி. இங்கு இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான தாழ் நில காடுகளாகும். இது வாழ்விட இழப்பால் அச்சுறுத்தப்படுகிறது.

இதனுடைய அறிவியல் பெயர் ஆங்கிலோ-இந்திய அதிகாரி எட்வர்ட் கிளைவ் பெய்லியின் நினைவாகப் பெயரிடப்பட்டது.

## மேற்கோள்கள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம்
பகுப்பு:காக்கைகள்
சர்வோதயம் (சிற்றிதழ்)

**சர்வோதயம்** என்பது ஒரு தமிழ்ச் சிற்றிதழ் ஆகும். இந்த இதழானது காந்திய—சர்வோதயக் கொள்கையைப் பரப்புவதைக் குறிக்கோளாகக் கொண்டு வெளிவருகிறது. இக்கொள்கை பரப்பும் ஒரே இதழாகத் தமிழகத்தில் வெளிவரும் பத்திரிக்கையாகும். கோவையிலிருந்து வெளிவரும் இதன் ஆசிரியர் வெ. இராமச்சந்திரன் ஆவார். இந்த இதழ் 1943 ஆண்டு துவக்கப்பட்டதாக தெரிகிறது. இதழ் 1985 ஆம் ஆண்டு 42ஆவது ஆண்டில் அடியெடுத்து வைத்தது.

கிராமப் பொருள்கள் வளர்ச்சியை முக்கியமானதாகக் குறிப்பிடும் சர்வோதயம் இதழ், காந்திய வழியை, காந்திய தத்துவத்தை, அதன் உயர்வை எடுத்துக் கூறுகிறது. தனிமனித ஒழுக்கம், நேர்மை, சத்தியம், அயராத உழைப்பு, தன் கட்டுப்பாடு முதலியவற்றின் அவசியத்தைச் சுட்டிக் காட்டுகிறது. அதற்கேற்ற சான்றோர் வாக்குகள், அறிஞர் பொன்மொழிகள், தலைவர்களின் சிந்தனைகளை இதழ்தோறும் வெளியிடுகிறது. 

காந்தியப் பொருளாதார அடிப்படையில் பல்வேறு தொழில்கள், கைத் தொழில்கள், சிறு தொழில்கள் அவற்றின் நிலைமை, அவை எதிர் கொள்ளும் சிக்கல்கள் போன்றவை பற்றிய ஆய்வுக் கட்டுரைகள் புள்ளி விவரங்களுடன் ஒவ்வொரு இதழிலும் வெளிவருகின்றன.

## மேற்கோள்கள்

பகுப்பு:தமிழ்நாட்டுத் தமிழ் இதழ்கள்
பகுப்பு:தமிழ்நாட்டுச் சிற்றிதழ்கள்
பகுப்பு:காந்தியம்
திரோய்

**திரோய்** (ஆங்கிலம்: *Tiroi*; மலாய் மொழி: *Tiroi*) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 10 கி.மீ. தொலைவில் அமைந்துள்ளது.

திரோய் நகருக்கு சிரம்பான் தொடருந்து சேவை *(KTM Komuter Seremban Line)* உள்ளது. இங்கு ஒரு தொடருந்து சேவை நிலையம் உள்ளது. அதன் பெயர் திரோய் தொடருந்து பயணிகள் நிலையம் *(Tiroi Commuter Station).* இந்த நிலையத்திற்கு அருகில் சில கடைகளும்; திட்டமிடப்பட்ட குடியிருப்பு பகுதிகளும் உள்ளன.

திரோய் நகரம், கோலாலம்பூர் மாநகரில் இருந்து தெற்கே 60 கி.மீ. தொலைவிலும்; மலாக்கா நகரில் இருந்து 93 கி.மீ. தொலைவிலும்; ஜொகூர் பாரு நகரில் இருந்து 274 கி.மீ. தொலைவிலும் உள்ளது.

## மேற்கோள்

பகுப்பு:மலேசிய நகரங்கள்
பகுப்பு:நெகிரி செம்பிலான் நகரங்கள்
குளக் கொக்கு

**குளக் கொக்கு** (*Pond heron*)***(ஆர்டியோலா***) பேரினத்தினைச் சார்ந்த ஹெரான்கள் ஆகும். இவை பொதுவாக  இறக்கை நீளத்துடன்   வரையிலானவை. பெரும்பாலானவை வெப்பமண்டல பழைய உலகில் இனப்பெருக்கம் செய்கின்றன. ஆனால் வலசை போகும் *சுகுவாக்கோ ஹெரான்* தெற்கு ஐரோப்பா மற்றும் மத்திய கிழக்கு மற்றும் ஆப்பிரிக்காவில் குளிர்காலத்தில் இனப்பெருக்கம் செய்கின்றன. இவற்றின் விலங்கியல் பெயர் இலத்தீன் சொல்லான *ஆர்டியோலா* சிறிய ஹெரான் (*ஆர்டியா*) எனபொருள்படும் சொல்லிலிருந்துந்து வந்தது.

இந்த **குளம் ஹெரான்கள்** குட்டையான கழுத்து, குட்டையான தடிமனான அலகு, பொதுவாகக் குஞ்சம் அல்லது பழுப்பு நிற முதுகுடன், வண்ண அல்லது கோடுடைய முன் கழுத்து மற்றும் மார்பகத்துடன் கூடியது. கோடையில், முதிர்ச்சியடைந்த கொக்கிற்கு நீண்ட கழுத்து இறகுகள் காணப்படலாம். வெள்ளை இறகுகள் காரணமாக *ஆர்டியோலா* ஹெரான்கள் பறக்கும் போது மிகவும் வெண்மையாக இருக்கும்.

இவற்றின் இனப்பெருக்கம் செய்யுமிடங்களாக சதுப்புநிலங்கள் உள்ளன. இங்கு இவை சிறிய குழுவாகக் கூடு கட்டுகின்றன. பெரும்பாலும் மற்ற அலைந்து திரியும் பறவைகளுடன், பொதுவாக மரங்கள் அல்லது புதர்களில் உள்ள குச்சிகளின் தளங்களில் இவை அமைக்கப்படுகின்றன. இரண்டு முதல் ஐந்து முட்டைகள் வரை இடுகின்றன.

இந்த ஹெரான்கள் பூச்சிகள், மீன்கள் மற்றும் நீர்நில வாழ்வனவற்றை உண்கின்றன. இவை பெரும்பாலும் சிறிய குளங்களில் காணப்படுகின்றன. இவை குளங்களில் காணப்படுவதால் பெரும்பாலான சிற்றினங்கள் பொதுப்பெயரில் குளம் என்ற சொல் இடம்பெற்றுள்ளது.

## சிற்றினங்கள்

## மேற்கோள்கள்

பகுப்பு:பறவைப் பேரினங்கள்
காபூல் நதிப் போர்

**காபூல் நதிப் போர்** (*Battle of Kabul River*) 1823 ஆம் ஆண்டில் சீக்கியப் பேரரசுக்கும் யூசுப்சாய் பழங்குடியினருக்கும் இடையே நடந்தது. காபூல் நதியின் வடக்கே இரஞ்சித் சிங்கின் படையுடன் யூசுப்சாய் பஃக்தூன்கள் போரிட்டனர்.
## காபூல் நதி
காபூல் நதி 700-கிலோமீட்டர் நீளமுள்ள (430 மைல்) நதியாகும். இது ஆப்கானித்தானின் மைதான் வார்டக் மாகாணத்தில் உள்ள இந்து குசு மலைகளின் சங்கலாக் மலைத்தொடரில் இருந்து வெளிப்படுகிறது. எல்மண்டு ஆற்றின் நீர்ப்பிடிப்புப் பகுதியில் இருந்து உனாய் கணவாய் மூலம் காபூல் நதி பிரிக்கப்பட்டுள்ளது. காபூல் ஆறு பாக்கித்தானின் அட்டோக்கு அருகே சிந்து நதியில் கலக்கிறது. காபூல் நதி கிழக்கு ஆப்கானித்தான் மற்றும் பாக்கித்தானின் கைபர் பக்துன்வா மாகாணத்தின் முக்கிய நதியாகும்.
## மேற்கோள்கள்

பகுப்பு:இந்தியப் போர்கள்
சுகுவாக்கோ கொக்கு

**சுகுவாக்கோ கொக்கு** (*Squacco heron*)(*ஆர்டியோலா ராலாய்ட்சு*) என்பது சிறிய ஹெரான் சிற்றினமாகும். இதனுடைய நீளமானது  ஆகும். இதில்  உடல் நீளமும்  இறக்கை நீட்டமும் ஆகும். இவை பழைய உலக தோற்றம் கொண்டது. தெற்கு ஐரோப்பா மற்றும் மத்திய கிழக்கு பெரும் நாடுகளில் இனப்பெருக்கம் செய்கிறது.

## நடத்தை
சுகுவாக்கோ ஹெரான் ஆப்பிரிக்காவிற்குக் குளிர்காலத்தில் வலசைப்போகும் சிற்றினமாகும். இந்த சிற்றினம் பெர்னான்டோ டி நோரன்கா தீவுகளில் பதிவு செய்யப்பட்டுள்ளது. மேலும் தென் அமெரிக்காவின் பிரதான நிலப்பரப்பில் மிகவும் அரிதாகக் காணப்படுவதாகப் பதிவு செய்யப்பட்டுள்ளது. குட்டையான கழுத்து, குட்டையான தடிமனான அலகு மற்றும் பழுப்பு கலந்த மஞ்சள் நிற முதுகுடன் கூடியது. கோடையில், முதிர்ச்சியடைந்த பறவைகள் நீண்ட கழுத்து இறகுகள் கொண்டிருக்கும். இறக்கைகளின் நிறம் காரணமாக இதன் தோற்றம் மிகவும் வெண்மையாக இருக்கும்; ஆனால் பறவை பறக்கும் போது நன்றாகத் தெரியும்.

சுகுவாக்கோ ஹெரானின் இனப்பெருக்க வாழ்விடம் வெப்ப நாடுகளில் உள்ள சதுப்புநிலங்கள் ஆகும். பறவைகள் சிறிய குழுக்களாகக் கூடு கட்டுகின்றன. பெரும்பாலும் மற்ற  பறவைகளுடன் காணப்படும். பொதுவாக மரங்கள் அல்லது புதர்களில் உள்ள குச்சிகளின் தளங்களில் கூடுகட்டுகின்றன. மூன்று முதல் நான்கு முட்டைகள் வரை இடும். இவை மீன், தவளைகள் மற்றும் பூச்சிகளை உண்கின்றன.
படிமம்:Squacco heron (Ardeola ralloides) in flight.jpg|சைப்ரஸிசின் வானில்
படிமம்:Squacco heron (Ardeola ralloides) breeding colour composite.jpg|இனப்பெருக்கத்தின் போது மாற்றங்களைக் காட்டும் படங்கள்


## சொற்பிறப்பியல்
ஆங்கிலப் பொதுப் பெயர் *சுகுவாக்கோ* (*squacco*) என்பது உள்ளூர் இத்தாலியப் பெயரான *சுகுவாக்கோவை* மேற்கோள் காட்டி பிரான்சிசு வில்பி (c. 1672) என்பவர் வழியாக வந்தது. தற்போதைய பெயரானது ஜான் ஹில்லிலிருந்து 1752-ல் வந்தது.

விலங்கியல் பெயர் லத்தீன் *ஆர்டியோலா* விலிருந்து வந்தது. இதன் பொருள் சிறிய ஹெரான் (*ஆர்டியா*) மற்றும் *ராலாய்ட்சு*, லத்தீன் *ராலசு*, ஒரு காணான்கோழி மற்றும் கிரேக்கம் *-ஓய்ட்ஸ்*, "ஒத்த" ஆகியவற்றிலிருந்து வந்தது. அதாவது காணான்கோழி போன்றது என்பது பொருளாகும்.

## இனப்பெருக்கம்
சுகுவாக்கோ ஹெரான் ஐரோப்பா மற்றும் மத்திய கிழக்குப் பகுதி முழுவதும் உள்ள நன்னீர் பகுதிகளை இனப்பெருக்கம் செய்யும் இடமாகப் பயன்படுத்துகிறது. இனப்பெருக்கம் செய்யாத சுகுவாக்கோ ஹெரான்கள் இந்தியக் குளத்துக் கொக்கு மற்றும் மலகாசி குளக் கொக்கு போன்ற மற்ற ஹெரான் சிற்றினங்களுடன் இது போன்ற பண்புகளைப் பகிர்ந்து கொள்கின்றன. இவை பழுப்பு நிற இறகுகள், இலகுவான கோடுகள், சிறிய அலகு மற்றும் குறுகிய இறக்கை முனைகளைக் கொண்டுள்ளன.
thumb|''ஆர்டியோலா ராலாய்டு'' முட்டைகள்

## மேற்கோள்கள்

## வெளி இணைப்புகள்

* 
* Squacco Heron - *The Atlas of Southern African Birds*
* Ardeola ralloides in Field Guide: Birds of the World on Flickr
* Squacco Heron at oiseaux.net
* BirdLife species factsheet for Ardeola ralloides
* 
* 
* Audio recordings of Squacco heron on Xeno-canto.

பகுப்பு:ஐரோப்பியப் பறவைகள்
பகுப்பு:ஆப்பிரிக்கப் பறவைகள்
உலக உயிராற்றல் சங்கம்

**உலக உயிராற்றல் சங்கம்** (*World Bioenergy Association*)  உலகளவில் உயிர் ஆற்றல் துறையை பிரதிநிதித்துவப்படுத்தும் இலாப நோக்கற்ற பன்னாட்டு தன்னார்வ தொண்டு நிறுவனம் ஆகும். உயிர்க்கூளம், உயிரி எரிபொருள்கள் மற்றும் உயிர்வாயுவை உள்ளடக்கிய நிலையான உயிர்சக்தியின் பயன்பாட்டை ஊக்குவிப்பதற்காக  இந்த அமைப்பு செயல்படுகிறது. உலக உயிராற்றல் சங்கத்தின் பணி அறிக்கையானது உலகளவில் நிலையான உயிர்சக்தியின் பயன்பாட்டை ஊக்குவிப்பதாகும்'.

உலக உயிராற்றல் சங்கத்தின் தலைமைச் செயலகம் சுவீடன் நாட்டில் உள்ள இசுட்டாக்கோமில் உள்ளது.

## வரலாறு
அரசுகள், விஞ்ஞானிகள் மற்றும் நிறுவனங்கள் உட்பட உயிராற்றல் துறையில் பலதரப்பட்ட செயல்பாட்டாளர்களுக்கும்  ஆதரவளிக்கும் ஒரு இலாப நோக்கற்ற அமைப்பாக உலக உயிராற்றல் சங்கம் 2008 ஆம் ஆண்டில் சுவீடனில் உள்ள இசுடாக்கோம் நகரில் நிறுவப்பட்டது. 

## பங்குதாரர்கள்
2009 ஆம் ஆண்டு முதல் உலக உயிராற்றல் சங்கமானது காற்று, சூரியன், புவிவெப்பம், நீர் மற்றும் உயிர் ஆற்றல் தொழில்களை பிரதிநிதித்துவப்படுத்தும் 5 பன்னாட்டு அமைப்புகளால் உருவாக்கப்பட்ட பன்னாட்டு புதுப்பிக்கத்தக்க ஆற்றல் கூட்டணியில் உறுப்பினராக உள்ளது. 21 ஆம் நூற்றாண்டிற்கான புதுப்பிக்கத்தக்க எரிசக்தி கொள்கை வலைப்பின்னல் வழிநடத்தல் குழுவிலும் உலக உயிராற்றல் சங்கம் பிரதிநிதித்துவப்படுத்தப்பட்டுள்ளது.
## தலைவர்கள்
* 2008-2012: கெண்ட் நைசுட்ரோம் (1948-2012), 
* 2012-2016: எயின்சு கோபெட்சு, 
* 2016-2020: இரெமிகிசசு லாபின்சுகாசு (b. 1968),  
* Since 2020: கிரித்தியம் இராகோசு (b. 1959), 
## மேற்கோள்கள்

## புற இணைப்புகள்
*

பகுப்பு:புதுப்பிக்கத்தக்க ஆற்றல்
பகுப்பு:சுவீடன்
வெண்புருவ விசிறிவால்

**வெண்புருவ விசிறிவால்** (*White-browed fantail*)(ரை*பிதுரா ஆரியோலா*) என்பது ரைபிதுரிடே குடும்பத்தைச் சேர்ந்த ஒரு சிறிய பாசாரின் பறவையாகும்.

## விளக்கம்
[இடது|thumb| [மாம்பழம்|மா மரக்கிளையில் முட்டையுடன் கூடிய வெண்புருவ விசிறிவால் கூடு - இலங்கையின் பகமுனாவில்]]
முதிர்ந்த வெண்புருவ விசிறிவால் குருவி சுமார் 18 செ.மீ. நீளமுடையது. இது அடர் பழுப்பு நிற மேற்பகுதிகளைக் கொண்டுள்ளது. இறக்கை வெண்புள்ளிகளுடனும் வெண்மையான அடிப்பகுதிகளுடன் இந்தப்பறவைகள் காணப்படும். விசிறி வடிவ வால் வெண்ணிற விளிம்புடன் காணப்படும். நீண்ட வெள்ளை *சூப்பர்சிலியா* நெற்றியில் சந்திக்கிறது. தொண்டை மற்றும் கண்மூடி கருப்பு நிறத்துடனும் விளிம்பில் வெள்ளை நிறமுடைய மீசை உள்ளது.

## வாழிடம்
இந்தியத் துணைக்கண்டம் மற்றும் தென்கிழக்கு ஆசியாவின் வெப்பமண்டல பகுதிகளில் வெண்புருவ விசிறிவால் இனப்பெருக்கம் செய்கிறது. கிழக்கு பாக்கித்தானிலிருந்து தெற்கு இந்தோசீனா வரை இந்தச் சிற்றினம் காணப்படுகிறது. இது காடுகளில் காணப்படுகிறது.

## நடத்தை மற்றும் சூழலியல்
ஒரு மரத்தில் ஒரு சிறிய கோப்பை வடிவ கூட்டில் மூன்று முட்டைகள் வரை இடும். வெண்புருவ விசிறிவால் பூச்சிகளை உண்ணக்கூடியது. மேலும் இது அடிமரங்கள் வழியாக நகரும்போது இதன் வாலை அடிக்கடி விசிறிக்கொள்கிறது.

## படங்கள்

படிமம்:White-browed Fantail (Rhipidura aureola) at Sindhrot near Vadodara, Gujrata Pix 223.jpg| இந்தியாவின் குசடாத்தின் வதோதரா மாவட்டத்தில் உள்ள சிந்த்ரோட்டில் .
படிமம்:White-browed Fantail (Rhipidura aureola) at Sindhrot near Vadodara, Gujrat Pix 225.jpg| இந்தியாவின் குஜராத்தின் வதோதரா மாவட்டத்தில் உள்ள சிந்த்ரோட்டில்.
படிமம்:White-browed Fantail (Rhipidura aureola) at Sindhrot near Vadodara, Gujrat Pix 141.jpg| இந்தியாவின் குஜராத்தின் வதோதரா மாவட்டத்தில் உள்ள சிந்த்ரோட்டில்.
படிமம்:AB014 Whitebrowed Fantail Flycatcher.jpg|இந்தியாவில் தார் பாலைவனத்தில்.


## மேற்கோள்கள்

பகுப்பு:குருவிகள்
தென்னிந்தியக் கருப்பு சின்னான்

**தென்னிந்தியக் கருப்பு சின்னான்** (*Square-tailed bulbul*)(*கெப்சிபெட்டசு கணேசா*) என்பது கொண்டைக்குருவி குடும்பத்தில், பைக்னோனோடிடேயில் உள்ள பறவை சிற்றினமாகும். இது தென்மேற்கு இந்தியாவிலும் இலங்கையிலும் காணப்படுகிறது. இதன் இயற்கை வாழிடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும். இது முன்பு கருப்புசின்னானின் துணையினமாக வகைப்படுத்தப்பட்டது.

## வகைப்பாட்டியல்
சதுர வால் சின்னானின் மாற்றுப் பெயராகத் **தென்னிந்தியக் கருப்பு சின்னான்** மற்றும் **சதுர வால்** **கருப்பு சின்னான்** உள்ளன.

### துணை இனங்கள்
இரண்டு துணையினங்கள் தற்போது அங்கீகரிக்கப்பட்டுள்ளன. அவை:

* **இலங்கை சின்னான்** (*கெ. க. குமீ*) - (விசிலர் & கைனீயர், 1932) : இலங்கை சிற்றினம் இந்திய சின்னானைவிட எடை தடித்த அலகினை கொண்டது. இலங்கையில் காணப்படும்
* **இந்திய சின்னான்** (*கெ. க. கணீசா*) - சைக்சு, 1832: தென்மேற்கு இந்தியாவில் கண்டுபிடிக்கப்பட்டது

## விளக்கம்
சதுர வால் சின்னான் கருப்பு சின்னானில் இருக்கும் கண்ணின் பின்புறம் மற்றும் காது மறைப்புகளில் கருப்பு கோடு இல்லை.

## நடத்தை மற்றும் சூழலியல்
தென்னிந்தியாவில், கூடு கட்டுதல் பிப்ரவரியில் தொடங்கி மே மாதத்தில் உச்சத்தை அடைகிறது. முட்டைகள் 12 முதல் 13 நாட்கள் அடைகாக்கும் காலத்திற்குப் பிறகு குஞ்சு பொரிக்கின்றன. குஞ்சுகள் சுமார் 11 அல்லது 12 நாட்களுக்குப் பிறகு கூட்டைவிட்டுப் பறந்துசெல்லும். பருவமழை காலத்தில் வலசை செல்கின்றன. கூடு வேட்டையாடுபவர்களில் இரையின் பறவைகள் மற்றும் கருப்பு சிறகு விசிறிவால் மற்றும் சாரப்பாம்பு போன்றவை இவற்றின் எதிரிகள் ஆகும். முதிர்ந்த சதுர வால் சின்னான் கொன்றுண்ணி பறவைக்கு இரையாவது அறியப்படுகிறது.

## மேற்கோள்கள்

*Rasmussen, P.C., and J.C. Anderton. 2005. Birds of South Asia. The Ripley guide. Volume 2: attributes and status. Smithsonian Institution and Lynx Edicions, Washington D.C. and Barcelona.
க. கணபதி

**க. கணபதி** (*K. Ganapathy*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். மதுரவாயிலைச் சார்ந்த கணபதி பள்ளிக் கல்வியினை வளசரவாக்கத்தில் படித்துள்ளார். இவர் 2021-ல் நடைபெற்ற சட்டமன்றத் தேர்தலில் மதுரவாயல் சட்டமன்றத் தொகுதியில் திராவிட முன்னேற்றக் கழக வேட்பாளராக போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். .

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
இ. கருணாநிதி

**இ. கருணாநிதி** (*I. Karunanithi*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் 2016 முதல் தமிழ்நாட்டின் சட்டமன்ற உறுப்பினராக உள்ளார். 2016 மற்றும் 2021-ல் நடைபெற்ற தமிழ்நாடு சட்டப்பேரவைத் தேர்தல்களில் திராவிட முன்னேற்றக் கழக வேட்பாளராக பல்லாவரம் சட்டமன்றத் தொகுதியிலிருந்து சட்டப்பேரவை உறுப்பினராகத் தேர்ந்தெடுக்கப்பட்டார். .

## போட்டியிட்டத் தேர்தல்கள்

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
ஒளி ஐதரசன்

**ஒளி ஐதரசன்** (*Photohydrogen*) என்பது செயற்கை அல்லது இயற்கை ஒளியின் உதவியுடன் உற்பத்தி செய்யப்படும் ஐதரசன் ஆகும். நீர் மூலக்கூறுகளை புரோட்டான்கள் எனப்படும் ஐதரசன் அயனிகளாகவும், கார்போவைதரேட்டுகளை உருவாக்கப் பயன்படும் எலக்ட்ரான்களாகவும், ஆக்சிசன் என்ற காற்றில் வெளியிடப்படும் கழிவுப் பொருளாகவும்  ஒரு மரத்தின் இலை பிரிக்கிறது. புற ஊதா ஒளி மூலம் நீரின் ஒளிச்சேர்க்கையால் கூட ஒளி ஐதரசன் உற்பத்தி செய்யப்படலாம்.

சில நேரங்களில் பாக்டீரியா அல்லது பாசி போன்ற நுண்ணிய உயிரினங்களைப் பயன்படுத்துவதன் மூலம்.சூரிய ஒளியிலிருந்து புதுப்பிக்கத்தக்க ஆற்றலைப் பெறும் சூழலில் ஒளி ஐதரசன் குறித்து விவாதிக்கப்படுகிறது. இந்த நுண் உயிரினங்கள் ஐதரசனேசு நொதிகளின் உதவியுடன் ஐதரசனை உருவாக்குகின்றன.  அவை நீரைப் பிளக்கும் வினையிலிருந்து பெறப்பட்ட புரோட்டான்களை ஐதரசன் வாயுவாக மாற்றுகின்றன. பின்னர் இவை சேகரிக்கப்பட்டு உயிரி எரிபொருளாகப் பயன்படுத்தப்படுகின்றன.

## இவற்றையும் காண்க
* ஒளித்தொகுப்பு
* ஐதரசன் சுழற்சி

## மேற்கோள்கள்

பகுப்பு:உயிரி எரிபொருள் தொழில்நுட்பம்
பகுப்பு:ஐதரசன் தயாரிப்பு
பகுப்பு:ஒளி வேதியியல்
பெடாஸ்

**பெடாஸ்** (ஆங்கிலம்: *Pedas*; மலாய் மொழி: *Pedas*) என்பது மலேசியா, நெகிரி செம்பிலான் மாநிலத்தின், ரெம்பாவ் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 17 கி.மீ. தொலைவில் அமைந்துள்ளது.

பெடாஸ் நகரம், கோலாலம்பூர் மாநகரில் இருந்து தெற்கே 71 கி.மீ. தொலைவிலும்; மலாக்கா நகரில் இருந்து 82 கி.மீ. தொலைவிலும்; ஜொகூர் பாரு நகரில் இருந்து 263 கி.மீ. தொலைவிலும் உள்ளது.

பெடாஸ் என்பது காரமான சுவையைக் குறிக்கும் ஒரு மலாய்ச் சொல்  (மலாய் மொழி: *Cili Pedas*) ஆகும். நெகிரி செம்பிலான் மாநிலத்தில் உள்ள பெரும்பாலான உணவுப் பொருட்கள் காரமானவை. அதனால் இந்த நகருக்கு இப்படியும் பெயர் வந்து இருக்கலாம் என்றும் சொல்லப் படுகிறது.

## பொது

இந்தச் சிறுநகரத்திற்கு அருகில் ஆயர் பனாஸ் *(Air Panas)* எனும் ஒரு சிறிய கிராமம் இருக்கிறது. அந்தக் கிராமத்தில் ஒரு வெந்நீர் ஊற்று உள்ளது. அது இப்போது ஒரு நீர் பொழுதுபோக்கு பூங்காவாக *(Pedas Hot Spring Water Park)* மாற்றம் கண்டுள்ளது.

இந்த நீர் பொழுதுபோக்கு பூங்கா, 1998 டிசம்பர் மாதம் கட்டப்பட்டது. 1999-ஆண்டு முதல் பொதுமக்களுக்குத் திறக்கப்பட்டது.

இங்கு நிறைய எண்ணெய்ப் பனைத் தோட்டங்கள் உள்ளன. அந்தப் பகுதிகளை சிரம்பான் தொடருந்து சேவை *(KTM Komuter Seremban Line)* கடந்து செல்கிறது. 1920-களில் கட்டப்பட்ட ஒரு பழைய தொடருந்து பாலம், 100 ஆண்டுகளுக்குப் பின்னர், இன்றும் நல்ல நிலையில் உள்ளது.

## அருகிலுள்ள நகரங்கள்

* பத்து அம்பார்
* ரெம்பாவ்
* குண்டோர்
* சுங்கை காடுட்
* சிரம்பான்
* செனவாங்

## மேற்கோள்

பகுப்பு:மலேசிய நகரங்கள்
பகுப்பு:நெகிரி செம்பிலான் நகரங்கள்
சுங்கை காடுட்

**சுங்கை காடுட்** (ஆங்கிலம்: *Sungai Gadut*; மலாய் மொழி: *Sungai Gadut*) என்பது மலேசியா, நெகிரி செம்பிலான் மாநிலத்தின், சிரம்பான் மாவட்டத்தில் அமைந்து உள்ள ஒரு முக்கிம் சார்ந்த நகரம் ஆகும். சிரம்பான் நகர மையத்தில் இருந்து 9 கி.மீ. தொலைவில் அமைந்துள்ளது.

சுங்கை காடுட் தொழிற்சாலைகள் நிறைந்த பகுதி. அனைத்துலக அளவில் சில நிறுவனங்கள் தொழிற்சாலைகளை நிறுவி உள்ளன. நெகிரி செம்பிலான் மாநிலத்தில் செனவாங் தொழிற்சாலைப் பகுதி, மாநிலத்தின் இரண்டாவது மிக முக்கியமான தொழில்துறைப் பகுதியாக விளங்குகிறது.

## பொது

இந்த நகரப் பகுதி மலேசியாவின் வடக்கு-தெற்கு நெடுஞ்சாலை  *(North–South Expressway Southern Route);* செனவாங் சந்திப்பு *(Senawang Junction);* கூட்டரசு சாலை 1 (மலேசியா) ; மற்றும் சுங்கை காடுட் சாலை N5 வழியாக இணைக்கப்பட்டு உள்ளது.

## அருகிலுள்ள நகரங்கள்

* பத்து அம்பார்
* ரெம்பாவ்
* குண்டோர்
* சுங்கை காடுட்
* சிரம்பான்
* செனவாங்

## அருகிலுள்ள வீடுமனை குடியிருப்புகள்

* தாமான் துவாங்கு ஜபார் - *Taman Tuanku Jaafar* 
* பண்டார் சிரம்பான் செலாத்தான் - *Bandar Seremban Selatan* 
* தாமான் பெங்கீரான் செனவாங் - *Taman Pinggiran Senawang* 
* தாமான் செனவாங் பெர்டானா - *Taman Senawang Perdana* 
* லாடாங் சிரம்பான் - *Ladang Seremban*
* கம்போங் உலு ரந்தாவ் - *Kg. Ulu Rantau* 
* தாமான் ஸ்ரீ பெர்த்தாமா - *Taman Sri Pertama*

### சிரம்பான் தோட்டத் தமிழ்ப்பள்ளி
சுங்கை காடுட் பகுதியில் ஒரு தமிழ்ப்பள்ளி உள்ளது. 565 மாணவர்கள் பயில்கிறார்கள். 44 ஆசிரியர்கள் பணியாற்றுகிறார்கள்.

## மேற்கோள்

பகுப்பு:மலேசிய நகரங்கள்
பகுப்பு:நெகிரி செம்பிலான் நகரங்கள்
மகாகௌரி

thumb|349x349px    

**மகாகௌரி** என்பவள் **[[துர்க்கை|துர்க்கையின்]]** எட்டாவது அவதாரம் மற்றும் நவதுர்க்கைகளில் ஒருத்தியாவாள் . நவராத்திரியின் எட்டாவது நாளில் மகாகௌரி வழிபடப்படுகிறாள். இந்து மதத்தின் படி, மகாகௌரி தேவி தனது பக்தர்களின் அனைத்து விருப்பங்களையும் நிறைவேற்றும் சக்தி கொண்டவர்.   

இவள் நான்கு கரம் கொண்டவள். ஒரு கரம் சூலத்தையும், மறு கரம் மணியையும் தங்கி நிற்கும். மற்ற இரு கரங்கள் பக்தருக்கு அபயம் தரும் வகையில் உள்ளன. இவளின் வாகனம் வெண்மையான காளை ஆகும்.

## சொற்பிறப்பியல்
மகாகௌரி என்பதற்கு அதிக வெளிச்சம் கொண்டவர், நிலவினைப் போல் மின்னுபவர் எனப் பொருள். (மகா-பெரிய, கௌரி-வெளிச்சம், தூய்மை)

## மேற்கோள்கள்

பகுப்பு:சாக்தம்
பகுப்பு:இந்து பெண் தெய்வங்கள்
பகுப்பு:நவ துர்கைகள்
ஆயர் கூனிங் செலாத்தான்

**ஆயர் கூனிங் செலாத்தான்** (ஆங்கிலம்: *Air Kuning Selatan*; மலாய் மொழி: *Air Kuning Selatan*) என்பது மலேசியா, நெகிரி செம்பிலான் மாநிலத்தின், தம்பின் மாவட்டத்தில் அமைந்து உள்ள ஒரு நகரம்; ஒரு முக்கிம். இந்த நகரம் கெமிஞ்சே மற்றும் கிம்மாஸ் நகரங்களுக்கு இடையே அமைந்துள்ளது.

ஆயர் கூனிங் செலாத்தான் நகரம், சிரம்பான் தலைநகரில் இருந்து 75 கி.மீ.; கோலாலம்பூர் மாநகரில் இருந்து தெற்கே 135 கி.மீ.; மலாக்கா நகரில் இருந்து 57 கி.மீ.; ஜொகூர் பாரு நகரில் இருந்து 220 கி.மீ. தொலைவில் உள்ளது.

மலாக்கா மாநிலத்தின் பத்தாங் மலாக்கா நகரம் இந்த நகரத்திற்கு மிக அருகாமையில் உள்ளது.

## ரப்பர் தோட்டங்கள்

ஆயர் கூனிங் செலாத்தான் வட்டாரத்தில் முன்பு நிறைய ரப்பர் தோட்டங்கள் இருந்தன. நூற்றுக் கணக்கான தமிழர்கள் அந்தத் தோட்டங்களில் பணி புரிந்தார்கள். நில மேம்பாட்டுத் திட்டங்கள்; நகர விரிவாக்கங்கள் போன்றவற்றால் அந்தத் தோட்டங்கள் அழிக்கப்பட்டு விட்டன.

தற்சமயம் ஐந்து தோட்டங்கள் மட்டுமே உள்ளன. அவற்றில் இரண்டு தோட்டங்களில் மட்டுமே தமிழ்ப்பள்ளிகள் உள்ளன.

* நாம் பீ தோட்டம் - *Nam Bee Estate*
* புக்கிட் கிலேடேக் தோட்டம் - *Bukit Keledek Estate*
* ஆயர் தெக்கா தோட்டம் - *Air Tekah Estate*
* சிம்புல் தோட்டம் - *Chimpul Estate*
* புக்கிட் கட்டில் தோட்டம் - *Bukit Katil Estate*

## தமிழ்ப்பள்ளிகள்
ஆயர் கூனிங் செலாத்தான் வட்டாரத்தில் இரு தமிழ்ப்பள்ளிகள் உள்ளன. 46 மாணவர்கள் பயில்கிறார்கள். 19 ஆசிரியர்கள் பணியாற்றுகிறார்கள்.

## மேற்கோள்

## வெளி இணைப்புகள்
* KOD PENCAMAN LOT TANAH – Unique Parcel Identifier : UPI 

பகுப்பு:மலேசிய நகரங்கள்
பகுப்பு:நெகிரி செம்பிலான் நகரங்கள்
சா. பெ. வெங்கடேசுவரன்

** சா. பெ. வெங்கடேசுவரன்** (*S. P. Venkateshwaran*) என்பவர் இந்திய அரசியல்வாதியும் தமிழ்நாட்டின் சட்டமன்ற உறுப்பினரும் ஆவார். இவர் 2021-ல் நடைபெற்ற தமிழ்நாடு சட்டப்பேரவைத் தேர்தலில் பாட்டாளி மக்கள் கட்சி வேட்பாளராக தர்மபுரில் போட்டியிட்டுத் தேர்ந்தெடுக்கப்பட்டார்.

## போட்டியிட்ட தேர்தல்கள்

## மேற்கோள்கள்

பகுப்பு:பாட்டாளி மக்கள் கட்சி அரசியல்வாதிகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
வெள்ளை வயிற்று சில்லை

**வெள்ளை வயிற்று சில்லை** (*White-bellied munia*)(*[[சில்லை|உலோஞ்சுரா]] லுகோகேசுட்ரா)* என்பது எஸ்ட்ரிலிட் குருவி சிற்றினமாகும். இது மேலேசியாவில் காணப்படுகிறது. அதன் இயற்கை வாழ்விடம் மிதவெப்பமண்டல/வெப்பமண்டல தாழ் நில ஈரமான காடுகளாகும். இந்தச் சிற்றினம் தீவாய்ப்புக் கவலை குறைந்த இனமாக மதிப்பிடப்படுகிறது.

## மேற்கோள்கள்

*BirdLife Species Factsheet
நீலமலை பனி மலர் (சிற்றிதழ்)

**நீலமலை பனி மலர்** என்பது 1979-1980இல் வெளியான ஒரு  தமிழ்ச் சிற்றிதழ் ஆகும். இது தமிழ்நாட்டின், உதகமண்டலத்திலிருந்து வெளிவந்ததது. ஆசிரியராக அரு. அய்சானுல்லா இருந்தார்.

நீலமலை பனி மலர் கனமான உள்ளடக்கங்களைத் தாங்கி வெளி வந்தது. இலக்கியத்துடன் நவீன ஓவியம், திரைப்படம், சமூகச் சக்கல்கள் போன்றவற்றிலும் கவனம் கொண்டிருந்தது. சார்த் ஆல்பெர் காம்யு பற்றிய ஆய்வுகளை வெளியிட்டது. அபத்த நாடகங்களில் ஆர்வம் காட்டியது. தி. ஜானகிராமன், வெங்கட் சாமிநாதன் ஆகியோரை செவ்வி கண்டு வெளியிட்டிருந்த உரையாடல் குறிப்பிடத்தகுந்தது. தமிழவன், நிவேதிதா, கௌதமன், மணிக்கண்ணன், நாகூர் ரூமி முதலியோர் இதில் எழுதியிருக்கிறார்கள்.

## குறிப்புகள்

பகுப்பு:தமிழ்நாட்டுத் தமிழ் இதழ்கள்
பகுப்பு:சிற்றிதழ்கள்
பகுப்பு:நின்று போன தமிழ் இதழ்கள்
புது விடியல் (சிற்றிதழ்)

**புது விடியல்** என்பது 1980களில் வெளியான ஒரு  தமிழ்ச் சிற்றிதழ் ஆகும். இது தமிழ்நாட்டின், கும்பகோணத்தில் இருந்து வெளிவந்ததது. இதை *பழ. ராதாக்கண்ணன்* என்பவர் வெளியிட்டார்.

புது விடியல் இதழானது 1984 செப்டம்பர் முதல் கும்பகோணத்தில் இருந்து வெளியானது. சமூக நோக்குடன் பல சிக்கல்களையும் ஆராயும் கட்டுரைகள், கதைகள், கவிதைகள் வெளியிடப்பட்டன. முன்னணி எழுத்தாளரான கரிச்சான் குஞ்சு *அவன் கதை* என்ற சுவையான தொடர் கதை ஒன்றை இதில் எழுதியுள்ளார்.

## குறிப்புகள்

பகுப்பு:தமிழ்நாட்டுத் தமிழ் இதழ்கள்
பகுப்பு:சிற்றிதழ்கள்
பகுப்பு:நின்று போன தமிழ் இதழ்கள்
ழ (சிற்றிதழ்)

**ழ** என்பது 1970களின் இறுதியில் வெளியான கவிதைகளுக்கான ஒரு  தமிழ்ச் சிற்றிதழ் ஆகும். மாத இதழான இதன் ஆசிரியராக *ஆத்மாநாம்* இருந்தார். 

ழ இதழ் 1978 ஆண்டிலிருந்து வெளிவந்தது. இதன் 24 ஆம் இதழ் 1983 சனவரியில் வெளி வந்தது. அதன்பிறகு சரிவர வெளியாகாத இது ஞானக்கூத்தனை ஆசிரியராக கொண்டு 1987இல் இருந்து மீண்டும் வெளிவரத் துவங்கியது. 1988இல் நின்று விட்டது. ழ பொதுவாக கவிதையில் மிகுந்த அக்கறை காட்டியது. புதிதாக வெளிவந்த கவிதை நூல்கள் பற்றிய விரிவான விமர்சனங்களை வெளியிட்டது. நவீன ஓவியங்களை அட்டைப்படமாக வெளியிட்டது. ழ ஞானக்கூத்தன், ஆத்மாநாம் பிரம்ம்ராஜன், கலாப்ரியா, கல்யாண்ஜி காஸ்யபன், தேவதச்சன், ஆர். ராஜகோபாலன் முதலிய கவிஞர்களும், க. நா. சுப்ரமண்யம், நகுலன் போன்ற முன்னோடிகளும், மற்றும் பல புதியவர்களும் எழுதியிருக்கிறார்கள். பிறநாட்டுக் கவிஞர்களின் படைப்புகளின் மொழிபெயர்ப்பும் வெளியானது.

## குறிப்புகள்

பகுப்பு:தமிழ்நாட்டுத் தமிழ் இதழ்கள்
பகுப்பு:சிற்றிதழ்கள்
பகுப்பு:நின்று போன தமிழ் இதழ்கள்
க. தேவராசு

**க. தேவராசு** (*K. Devaraji*) என்பவர் இந்திய அரசியல்வாதியும் தமிழ்நாடு சட்டமன்ற உறுப்பினரும் ஆவார். இவர் தமிழ்நாட்டில் வாணியம்பாடியில் வசித்து வருகின்றார். இவர் 2021-ல்  நடைபெற்ற தமிழ்நாடு சட்டமன்றத் தேர்தலில் ஜோலார்பேட்டை சட்டமன்றத் தொகுதியில் திராவிட முன்னேற்றக் கழக வேட்பாளராகப் போட்டியிட்டுத் தேர்ந்தெடுக்கப்பட்டார்.

## போட்டியிட்ட தேர்தல்கள்

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
சமர்கந்து முற்றுகை (1220)

**சமர்கந்து முற்றுகை (1220)** என்பது தற்கால உசுப்பெக்கிசுத்தான் நாட்டில் உள்ள சமர்கந்து நகரத்தின் மீது கி. பி. 1220இல் நடைபெற்ற ஒரு முற்றுகைப் போர் ஆகும். இரண்டாம் அலாவுதீன் முகம்மதுவால் ஆளப்பட்ட குவாரசமியப் பேரரசின் மீது மங்கோலியப் பேரரசைத் தோற்றுவித்த செங்கிஸ் கான் பலமுனைத் தாக்குதல் நடத்தினார். அதன் ஒரு பகுதியாக இம்முற்றுகை நடத்தப்பட்டது. எல்லைப் பட்டணமான ஒற்றார் மீது மங்கோலியர்கள் முதலில் முற்றுகை நடத்தினர். ஆனால் அந்நகரின் தற்காப்பு வீழாததால், செங்கிஸ் கான் மற்றும் அவரது கடைசி மகன் டொலுய் ஆகியோரால் தலைமை தாங்கப்பட்ட ஒரு பெரும் படை தங்களது முன் வரிசைப் படையிலிருந்து பிரிந்து தெற்கு நோக்கித் திரான்சாக்சியானாவிற்குச் சென்றது.

ஷாவின் தலைநகரம் சமர்கந்து ஆகும். சமர்கந்தைக் காப்பாற்றுவதே ஷாவின் முதல் நோக்கமாக இருந்தது. இந்நகரின் காவற்படையானது எண்ணிக்கையில் அதிகமாக இருந்தது. இந்நகரின் மதில் சுவர்கள் குவாரசமியப் பேரரசிலேயே வலிமையானவற்றில் ஒன்றாக இருந்தன. எனினும் ஒரு எதிர்பாராத நடவடிக்கையாகச் செங்கிஸ் கான் புகாரா நகரத்தைக் கைப்பற்றி அழித்தார். அருகில் இருந்த திரான்சாக்சியானா பகுதியின் பட்டணங்களை அழித்தார். இவ்வாறாகச் சமர்கந்தைச் செங்கிஸ் கான் தனிமைப்படுத்தினார். ஒற்றார் நகரத்தைக் கைப்பற்றியதன் மூலம் வலுவூட்டப்பட்டிருந்த மங்கோலிய இராணுவம், மதில் சுவர்களுக்கு வெளியே வந்த சமர்கந்துத் தற்காப்பாளர்களின் ஒரு படையை ஒளிந்திருந்து திடீர்த் தாக்குதல் நடத்திக் கொன்று குவித்தது. இசுலாமிய மதகுருமார்களின் தூண்டுதலின் பேரில் நகரக் குடிமக்கள் சீக்கிரமே சரணடைந்தனர். எனினும் சரணடைந்தவர்களில் பெரும்பாலானவர்கள் அடிமைப்படுத்தப்பட்டனர் அல்லது மங்கோலியப் பாரம்பரியப் பாணியில் இராணுவத்தில் கட்டாயப்படுத்திச் சேர்க்கப்பட்டனர்.

சமர்கந்தில் ஒரு சிறு படையானது நகர்க் காப்பரணில் ஒரு மாதத்திற்குத் தாக்குப்பிடித்தது. இதற்குப் பிறகு சுமார் பாதிப் பேர் மங்கோலியர்களை மீறி ஆமூ தாரியா பகுதிக்குத் தப்பி ஓடினர். இதன்பின் சமர்கந்தானது முழுமையாகச் சூறையாடப்பட்டுக் கொள்ளையடிக்கப்பட்ட போதும், மங்கோலிய அமைதியின் போது மீண்டும் மெதுவாகப் புத்தாக்கம் பெற்றது. பிறகு 14ஆம் நூற்றாண்டின் பிற்பாதியில் தைமூரியப் பேரரசின் தலைநகரமாக உலகளவில் முக்கியத்துவம் பெற்றது.

## உசாத்துணை

பகுப்பு:1220
பகுப்பு:மங்கோலியப் படையெடுப்புகள்
பகுப்பு:மங்கோலியப் பேரரசின் முற்றுகைகள்
கவனம் (சிற்றிதழ்)

**கவனம்** என்பது 1980களின் துவக்கத்தில் வெளியான ஒரு  தமிழ்ச் சிற்றிதழ் ஆகும். இதன் ஆசிரியராக ஞானக்கூத்தன் இருந்தார். 

கவனம் 1981 மார்ச்சிலிருந்து வெளிவந்தது. இதில் தனித்தன்மை கொண்ட கவிதைகள், கதைகள், கட்டுரைகள் வெளியாயின. ஞானக்கூத்தன் எழுதிய *பாரதியின் புதுக்கவிதை* காஸ்யபன் எழுதிய *நாவல் படிப்பது பற்றி* (3 இதழ்களில் தொடர்ந்தது) ஆகிய குறிப்பிடத்தக்க கட்டுரைகள் வெளியாயின. 1981 மார்ச் மாதம் துவக்கப்பட்ட கவனம், 1982 மார்ச்சில் வந்த ஏழாவது இதழுடன் நின்றுவிட்டது.. கவனம் இதழ்கள் தொகுக்கபட்டு நூலாக வெளியிடப்பட்டுள்ளது.

## குறிப்புகள்

பகுப்பு:தமிழ்நாட்டுத் தமிழ் இதழ்கள்
பகுப்பு:சிற்றிதழ்கள்
பகுப்பு:நின்று போன தமிழ் இதழ்கள்
ஸ்வரம் (சிற்றிதழ்)

**ஸ்வரம்** என்பது 1980களின் துவக்கத்தில் வெளியான கவிதைகளுக்கான ஒரு தமிழ்ச் சிற்றிதழ் ஆகும். இதன் ஆசிரியர் நந்தலாலா என்பவராவார். 

## வரலாறு
தமிழ்நாட்டின் உதகமண்டலம், ராக்லேண்ட்ஸ், ஜே. எஸ். எஸ். கல்லூரி மாணவர் நந்தலாலா இலக்கிய ஆர்வத்துடன் புதுமையான ஒரு முயற்சியைத் தொடங்கினார். அவர் முதலில் சிலரது கவிதைகளை ஒரு இன்லண்ட் லெட்டர் தாளில் அச்சிட்டு இலவசமாக சுவைஞர்களுக்கு அனுப்பினார். முதல் ஸ்வரம் (இன்லண்ட்) தாளில் மாலன், பிரியதர்ஷன், ஆர். பி. எஸ். சுப்ரபாரதி மணியன், அஞ்சிதநுட்பன் ஆகியோரின் கவிதைகள் அச்சாகியிருந்தன. இரண்டாவது இதழ் நீளமான வெள்ளைத்தாளில் அச்சிடப்பட்டு வந்தது. 

நான்காம் இதழ் ஒடுக்கமான நீள வடிவில் அச்சுப் புத்தகமாக வெளியானது. ஸ்வரம் அதன் எட்டாவது இதழ் முதல் (செப்டம்பர் 1982 ) புதிய வடிவத்தோடு வெளியானது. பிரம்மராஜன் அதன் சிறப்பாசிரியர் ஆனார். ஸ்வரம் தரமான இலக்கியச் சிற்றேடு ஆக வளரத் துவங்கியது. நவீன ஓவியங்களை அட்டைப்படமாக கொண்டு, தோற்றத்திலும், அச்சு அமைப்பிலும் எளிமையான அழகுடன் வசீகரமாகத் திகழ்ந்த ஸ்வரம், 16ஆம் (மே 1983) இதழுக்குப் பிறகு வெளிவரவில்லை. 

## மேற்கோள்கள்

பகுப்பு:தமிழ்நாட்டுத் தமிழ் இதழ்கள்
பகுப்பு:தமிழ்நாட்டுச் சிற்றிதழ்கள்
பகுப்பு:நின்று போன தமிழ் இதழ்கள்
மலை தகைவிலான்

**மலை தகைவிலான்** (*Hill swallow)(கிருண்டோ தோமிகோலா*) தகைவிலான் குருவி குடும்பத்தைச் சேர்ந்த சிறிய பாசாரைன் பறவை. இது தென்னிந்தியாவிலும் இலங்கையிலும் இனப்பெருக்கம் செய்கிறது. சில உள்ளூர் பருவகால இயக்கங்களைத் தவிர இது பெரும்பாலும் இடம்பெயர்வதில்லை. இந்த பறவை கடற்கரையுடன் தொடர்புடையது. ஆனால் காடுகள் நிறைந்த மேட்டுப்பகுதிகளுக்குப் பரவுகிறது. இது முன்னர் வீட்டுத் தகைவிலான் சிற்றினத்தின் துணையினமாகக் கருதப்பட்டது.

## விளக்கம்
இடது|thumb|மலை தகைவிலான், ஜான் கோல்டின் ஓவியம்
இந்த சிற்றினம்  செ.மீ. நீளமுடையது. இது பழுப்பு நிற இறக்கைகளையும் வாலும், சிவப்பு முகமும் மற்றும் தொண்டை மற்றும் மந்தமான அடிப்பகுதியுடன் நீல முதுகுடன் காணப்படுகிறது. இதன் குறுகிய மற்றும் சிறிய பிளவுபட்ட வாலுடன் தகைவிலானுடன் நெருங்கிய தொடர்புடையது.

## நடத்தை

### இனப்பெருக்கம்
மலை தகைவிலான் கோப்பை வடிவ கூட்டினை குன்றின் மேடுகளிலோ அல்லது கட்டிடம், பாலம் அல்லது சுரங்கப்பாதை போன்ற மனிதனால் உருவாக்கப்பட்ட கட்டமைப்புகளில் சேகரிக்கப்பட்ட மண் துகள்களால் நேர்த்தியாக உருவாக்குகிறது. கூட்டில் மென்மையான பொருட்களை இடுகின்றது. மேலும் கூட்டில் நான்கு முட்டைகள் வரை இருக்கும். அமைதிப்பள்ளத்தாக்கு தேசிய பூங்கா மற்றும் கேரளாவின் முத்திக்குளம் காப்புக்காடுகளில் இச்சிற்றினங்களின் இனப்பெருக்க சூழலியல் பற்றிய விரிவான ஆய்வுகள் நடத்தப்பட்டன.

### உணவூட்டம்
மலை தகைவிலான் மற்ற விலங்குகள் மற்றும் தொடர்பில்லாத உழவாரன்கள் போன்ற மற்ற வான்வழி பூச்சியுண்ணி போன்று நடத்தை கொண்டுள்ளன. இது வேகமாகப் பறக்கும் இயல்புடையது. காற்றில் பறக்கும் போது பூச்சிகளை, குறிப்பாக ஈக்களை உண்கிறது. 
thumb|மலை தகைவிலான்

## மேற்கோள்கள்

பகுப்பு:இலங்கைப் பறவைகள்
பகுப்பு:தென்னிந்தியப் பறவைகள்